এছাড়া পেকুয়া বাজারের পূর্ব দিকে একটি ডেভেলাপমেন্ট কোম্পানি মগনামা-বানিয়ারছাড়া সড়কের অধিগ্রহণকৃত জায়গা দখল করে বহুতলা বানিজ্যিক ভবন তৈরীর কাজ সম্পন্ন করেছে। দীর্ঘদিন ধরে সওজের জায়গায় অবৈধ স্থাপনা তৈরীল কাজ চললেও সড়ক বিভাগ দখলদারদের বিরুদ্ধে রহস্যজনক কারণে কোন ধরনের আইনগত ব্যবস্থা গ্রহণ করেনি। ফলে দখলবাজরা বেপরোয়া হয়ে সরকারী জায়গা দ্বিগুণ উৎসাহে দখল প্রক্রিয়া চালাচ্ছে। এছাড়াও পেকুয়া বাজারের দুই পাশে সওজের জায়গা দখল করে শত শত অবৈধ স্থাপনা তৈরী করা হয়েছে অনেক আগেই। সড়ক বিভাগ মাঝে মধ্যে লোক দেখানো অভিযান পরিচালনা করলেও কাজে কাজ কিছুই হয়না।